મિથુન : તા. 26 અને 27 દરમિયાન સમય આપની તરફેણમાં છે. આપ માતા-પિતા સાથે સમય પસાર કરશો. દરેક કાર્ય સરળતાથી પાર પડશે. વિદ્યાર્થીઓને રચનાત્મક કાર્યમાં સફળતા મળશે. આપ રોજબરોજના કાર્યમાં વધારે સમય વ્યતિત થશે. આપને ક્યાંકથી કોઈ શુભ સમાચાર મળશે. આપની મહેનત અને લગનના કારણે જુના અને વિલંબમાં પડેલા કાર્યો પૂર્ણ થશે. લાંબી બિમારીથી પીડાતા જાતકોને સારવારમાં જરાય બેદરકારી ન રાખવી. હરસ-મસા, પથરી કે પેશાબ સંબંધિત સમસ્યા હોય તેમને ઓપરેશનની સંભાવના રહેશે. ઢીંચણને લગતા રોગો થવાની સંભાવના છે. તા. 28, 29 અને તા. 30 દરમિયાન આપના માન-સન્માનમાં વધારો થશે. આપ જેટલી વધુ મહેનત કરશો એટલો વધુ લાભ થશે. આપના રાજકીય કાર્યો નિર્વિધ્ન પાર પડશે. આપ પ્રોફેશનલ મોરચે ઘણી વ્યસ્તતા વચ્ચે પણ પરિવાર માટે સમય કાઢશો. આર્થિક સંપત્તિને લગતા કાર્યો કુશળતાપૂર્વક પતાવશો. અવિવાહિતોને લગ્ન માટેનો અનુકૂળ સમય છે. પાર્ટનરશીપના ધંધાથી લાભ થાય. જીવનસાથી જોડેના સંબંધોમાં મધુરતા આવે. તા. 31 અને 1 દરમિયાન સમય અને ભાગ્યનો સાથ મળે. ચંદ્ર આપની રાશિથી અગિયારમાં સ્થાનમાં લાભ સ્થાનમાં છે તેના ફળસ્વરૂપ અચાનક ધનની પ્રાપ્તિ થઇ શકે છે. આપ પોતાના માટે સમય કાઢશો. વ્યવસાય માટેની સ્થિતિ સંપૂર્ણ આપના ફાયદામાં રહેશે. આપની જીવન પદ્ધતિમાં સુધારો આવશે. આપનું ધ્યાન ભૌતિક સાધનો તરફ વધુ રહેશે.